Eg Afrikaans-foto van 2020 – hier is die wenners! | Maroela Media
"Happie" deur Kevin Leo.
Die eerste South African Mobile Photography Awards het in 2020 afgeskop en ná duisende inskrywings en stemme van die publiek is dit uiteindelik tyd om die wenners van die Eg Afrikaans-kategorie bekend te maak.
"Mense se reaksie op die aankondiging van Suid-Afrika se heel eerste Mobile Photography Awards was oorweldigend," sê Albert Bredenhann, eienaar van Pixel Pro Photography en organiseerder van dié fotografiekompetisie. Bredenhann is self ook 'n professionele fotograaf.
"Altesaam 2 004 mense het sowat 9 400 slimfoonfoto's ingeskryf. Ek en die beoordeelaars meen dat die inskrywings opwindend en kreatief was. Boonop wys dit 'n mens hoef nie noodwendig 'n duur kamera in jou hand te hê om 'n uitstekende foto te neem nie."
Maroela Media se lesersgunsteling en naaswenner is:
"Bethulie" deur Tim Taylor.
In die derde plek is:
"Plaasvuur" deur Hestlerie Botha.
Die wenner van die Eg Afrikaans-kategorie ontvang R5 000, die Maroela Media-lesersgunsteling ontvang R2 500, asook 'n allemintige geskenkpak ter waarde van R2 000 van Maroela Media. Die foto wat die derde plek in dié kategorie beklee, ontvang R1 500 van South African Mobile Photography Awards.
Die algehele wenner en kategoriewenners in Suid-Afrika se eerste slimfoonfoto-kompetisie is reeds bekendgemaak. Chantelle Loots se wenfoto en die ander kategoriewenners kan op die South African Mobile Photography Awards-webwerf gesien word.
fotografie In die nuus
Is net jammer die Afrikaners wil ook nie by die S A Bloedbank hulle stem dik maak en aandring op Afrikaanse vorms nie.As gevolg van geen Afriaanse vorms het ek opgehou skenk